เชียร์ปตท.สผ.กำไรพุ่งปรี๊ด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ราคาถูกไตรมาส3ฟาดกว่า1หมื่นล้านแก้มอนทาราจบเริ่มผลิตปี’54
โพสต์ทูเดย์ — นักวิเคราะห์เฮโลเชียร์ซื้อหุ้น ปตท.สผ. ให้ราคาแถว 200 บาท คาดไตรมาส 3 กำไร 1.1 หมื่นล้าน ปีนี้แจ่มที่สุดของบริษัท
นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม (PTTEP) เปิดเผยว่า ประมาณกลางเดือน ต.ค. จะมีคำตอบจากรัฐบาลออสเตรเลียถึงผลสรุปการตรวจสอบความเสียหายจากเหตุการณ์น้ำมันและก๊าซรั่วไหลในแหล่งมอนทารา 
สำหรับผลประกอบการของบริษัทในไตรมาส 3 ปีนี้ คาดว่ารายได้สูงกว่าช่วงเดียวกันปีก่อน เนื่องจากปริมาณการขายขยายตัวดีต่อเนื่อง ราคาน้ำมันยังคงอยู่ในระดับสูง ความต้องการใช้ก๊าซในประเทศยังคงสูงขึ้นตามภาวะเศรษฐกิจที่ขยายตัวดีขึ้นมากกว่าที่คาด ทำให้ผลประกอบการทั้งปีน่าจะออกมาดีกว่าเป้าหมาย และถือว่าเป็นปีที่ดีของบริษัท
ขณะที่นักวิเคราะห์ส่วนใหญ่ต่างแนะนำ “ซื้อ” หุ้น PTTEP ภายหลังเข้ารับฟังข้อมูลจากผู้บริหาร PTTEP เนื่องจากกำไรยังคงขยายตัวสูง ขณะที่ราคาหุ้นปรับตัวขึ้นไม่มากนัก เช่น บล.ทรีนีตี้ ให้ราคาเป้าหมาย 198 บาท บล.เคจีไอ (ประเทศไทย) ให้ราคา 188 บาท บล.เอเซีย พลัส ให้ 184.67 บาท และ บล.กิมเอ็ง (ประเทศไทย) ให้ 195 บาท 
บล.ฟิลลิป (ประเทศไทย) ออกบทวิเคราะห์คาดว่าไตรมาส 3 ปีนี้จะมีกำไรสุทธิ 11,665.94 ล้านบาท เพิ่มขึ้น 121.83% จากงวดเดียวกันของปีก่อน และขยายตัว 9.89% จากไตรมาสก่อนหน้า
กำไรที่ดีขึ้นมาจากปริมาณการขายที่เพิ่มขึ้น 45% แต่ราคาลดลงประมาณ 45% และยังได้รับผลกระทบจากค่าเงินบาทด้วย กำไรจึงเพิ่มขึ้นไม่มากนัก
อย่างไรก็ตาม คาดว่าทั้งปีนี้จะมีกำไรสุทธิ 39,794.01 ล้านบาท (ยังไม่รวมเงินชดเชยที่คาดว่าจะได้จากบริษัทประกัน 164 ล้านเหรียญสหรัฐ หรือ 2,094 ล้านบาท และในปีหน้าอีก 76 ล้านเหรียญสหรัฐ รวมทั้งหมด 240 ล้านเหรียญสหรัฐ) แนะนำซื้อ ราคาพื้นฐานปี 2554 เท่ากับ 192 บาท
“กำไรขั้นต้นดีขึ้นเป็น 50.60% จาก 49.24% เมื่อไตรมาส 2 และจะมีรายการพิเศษ 2 ส่วน คือ ได้รับเงินประกันชดเชยประมาณ 44 ล้านเหรียญสหรัฐ หรือประมาณ 562 ล้านบาท และเงินบาทที่แข็งค่าขึ้นจาก 32.438 บาท เป็น 30.40 บาท เพราะเงินบาทแข็งค่า 1 บาท ขณะที่บริษัทมีหนี้สินสุทธิเป็นเงินสกุลเหรียญสหรัฐประมาณ 600700 ล้านเหรียญสหรัฐ จึงคาดว่าจะบันทึกกำไรจากอัตราแลกเปลี่ยนสุทธิหลังหักภาษีประมาณ 611 ล้านบาท 
สำหรับเรื่องที่รัฐบาลอินโดนีเซียเรียกร้องค่าชดเชยความเสียหายจากแหล่งมอนทารานั้น ทาง PTTEP ได้ปฏิเสธข้อเรียกร้องดังกล่าว และปัจจุบันก็ไม่ได้รับการติดต่อใดๆ จากรัฐบาลอินโดนีเซียเพิ่มเติม 
ทั้งนี้ การผลิตแหล่งมอนทารานั้นสามารถดำเนินงานผลิตต่อไปทั้ง 5 หลุม คาดว่าจะเริ่มผลิตได้ในไตรมาส 3 ปี 2554
ด้านหุ้น PTTEP มีการซื้อขายรายการใหญ่ (บิ๊กล็อต) สูงที่สุด จำนวน 5,163,000 หุ้น มูลค่ารวม 820.61 ล้านบาท ราคาเฉลี่ย 158.94 บาท ขณะที่กระดานหลักระหว่างวันราคาร่วงลงไปต่ำสุดที่ 156.50 บาท ก่อนปิดที่ระดับ 160 บาท เท่ากับวันก่อน